Prahova rămâne unul dintre județele cu un mare potențial turistic. Puțini știu, însă, că Prahova este locul unde cresc și multe dintre plantele rare din România. Pe listă figurează floarea de colț, barba ungurului (garofița albă de stânci), bujorul românesc, dar și o plantă carnivoră pe cale de dispariție, Drosera rotundifolia, care alături de alte opt specii se numără pe Lista Roșie Națională.
Muzeul Județean de Științele Naturii Prahova, la solicitarea Observatortulph.ro, a prezentat câteva plante rare inventariate în ariile naturale protejate din județul Prahova, plante care se regăsesc atât în Lista Roșie Națională a speciilor de plante protejate din România, cât și în lista Directivei "Habitate" a Consililului Europei nr. 92/43 EEC referitoare la vconservarea habitatelor naturale , a florei și faunei sălbatice sau în Lista Roșie IUCN.
Pe lista plantelor rare din Prahova figurează bujorul românesc (Paeonia peregrine var, romanica), o plantă care, potrivit Muzeului Județean de Științele Naturii Prahova, este o "plantă perenă cu tulpină dreaptă, cu flori mari, sângerii, care este prezentă în rămășițele pădurilor din Codrii Vlăsiei, în regiunile de câmpie ale județului".
Pe lista plantelor rare mai figurează Floarea de colț (Leontopodium alpinum), crinul de pădure, dar și o plantă carnivoră (Drosera rotundifolia), care figurează pe Lista Roșie Națională).
Lista plantelor rare din Prahova
- Bujorul românesc (Paeonia peregrine var, romanica)
- Bulbuci (Trollius europaeus) – arată ca o floare de bujor de dimensiuni mici), întâlnită în poienile pădurilor din regiunile montane, reprezentativă în Situl Natura 2000 Ciucaș sau în aria naturală de interes local de pe Muntele Negrașu, pe teritoriul comunei Valea Doftanei
- Ghițura galbenă (Gentiana lutea) – plantă ce se regăsește în poienile din Munții Bucegi (Stâna Regală, Coștila, Caraiman, Piatra Arsă, Valea Mălăiești)
- Crin de pădure (Lilium martagon), semnalat în Rezervația naturală Ariniș – Cartierul Cumpătu – Sinaia
- Floarea de colț (Leontopodium alpinum) – care încă poate fi întâlnită în zona alpină, pe abrupturi și stâncării din Munții Bucegi (Coștila, Valea Mălăești, Caraiman, Babele) se regăsește în Parcul Natural Bucegi – Sit Natura 20000/Situl Natura 2000 Ciucaș.
Citește și: Cel mai în vârstă copac din Prahova are peste 530 de ani. A devenit simbol al comunei Cocorăștii Mislii – FOTO
- Barba ungurului (garofița albă de stânci – Dianthus spiculifolius), plantă care se regăsește în rezervația "Stâncile Sf. Ana din Sinaia
- Iedera albă (Daphne blagayana), subarbust cu tulpini târâtoare, întâlnită în rezervația "Stâncile Sf. Ana din Sinaia
- Smârdan (Rhododendron myrtifolium sin. Rh. Kotschyi), subarbust originar din Balcani, cu flori roșiatice, plăcut mirositoare, întânit în regiunea alpină a Munților Ciucaș. Este, potrivit Muzeului Județean de Științe ale Naturii Prahova, planta caree a dat numele Muntelui Ciucaș
- Planta carnivoră Drosera rotundifolia, care figurează, cu alte opt specii, pe Lista Roșie Națională. Se regăsește Lacul Bâlbâitoarea – arie naturală protejată inclusă în Rețeaua Europeană Natura 2000. "Situl reprezintă un habitat prioritar (pe cale de dispariție) fiind o mlaștină de turbă înaltă, încă activă, printre ultimele din Europa", precizează reprezentanții Muzeului Județean de Științele Naturii Prahova.
- Edemismul vegetal Peucedanum rochelianum semnalat în Situl Natura 2000 Pădurea Plopeni, aflat în puține alte locuri din țară, în Banat și sudul Olteniei. "Acest sit este important și pentru prezența plantei Molinea coerulea în pădurea de stejar, această asociație fiind periclitată la nivel european", au precizat reprezentanții Muzeului Județean de Științele Naturii Prahova.
Plante ocrotite în România. Amendă de până la 10.000 de lei pentru cei care rup flori
Plantele sunt ocrotite de lege și, prin urmare, persoanele care rup aceste flori riscă amenzi cuprinse între 5.000 și 10.000 de lei, în timp ce persoanele juridice pot fi sancționate cu până la 60.000 de lei.